**LĒMUMS**

LIEPĀJĀ

|  |  |
| --- | --- |
| 2021.gada 22.jūlijā | Nr.277/9  (prot. Nr.9, 9.§) |

Par zemesgabala Tirgus ielā 22 daļas

nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, sabiedrības ar ierobežotu atbildību "VEIKSME-X" 2021.gada 9.jūnija iesniegumu Nr.06-21, zemes nomas līgumu, kas 2007.gada 1.novembrī noslēgts starp Liepājas pilsētas pašvaldību un sabiedrību ar ierobežotu atbildību "VEIKSME-X", Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 14.jūnija priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 15.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību "VEIKSME-X" (reģistrācijas Nr.42103005269; juridiskā adrese: Teodora Breikša iela 46, Liepāja; korespondences adrese: Liedes iela 2-53, Rīga) līguma par zemesgabala Tirgus ielā 22, Liepājā (kadastra Nr.1700 020 0481), daļas 160 kv.m platībā iznomāšanu termiņu uz laiku līdz 2026.gada 30.septembrim nekustamā īpašuma, garāžas Teodora Breikša ielā 46, uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2007.gada 1.novembrī noslēgtajā zemes nomas līgumā par zemesgabala Tirgus ielā 22, Liepājā (kadastra Nr.1700 020 0481), daļas iznomāšanu šādus grozījumus:

2.1. izteikt līguma 2.sadaļu "Līguma termiņš" šādā redakcijā:

"Līgums stājas spēkā parakstīšanas dienā un ir spēkā līdz 2026.gada 30.septembrim";

2.2. izteikt līguma 3.sadaļas "Norēķinu kārtība" 3.6.punktu šādā redakcijā:

"3.6. Par līguma 3.3.punktā noteiktā maksājuma termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus.

4. Gadījumā, ja sabiedrības ar ierobežotu atbildību "VEIKSME-X" vainas dēļ grozījumi 2007.gada 1.novembrī noslēgtajā zemes nomas līgumā par zemesgabala Tirgus ielā 22 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |